钦定古今图书集成/历象汇编/庶征典/第011卷 > 南齐书 > 《祥瑞志序》
## 钦定古今图书集成/历象汇编/庶征典/第011卷 > 南齐书 > 《祥瑞志序》

“天符瑞命，遐哉邈矣，灵篇秘图，固以蕴金匮而充石
室。炳契决陈纬候者，方策未书。启觉天人之期，扶奖
帝王之运。三五圣业，神明大宝，二谋协赞，罔不由兹。
夫流火”赤雀，实纪周祚；雕云素灵，发祥汉氏。光武中
兴，皇符为盛。魏膺当涂之谶，晋有“石瑞”之文，史笔所
详，亦唯旧矣。齐氏受命，事殷前典，黄门郎苏偘撰《圣
皇瑞应记》，永明中，庾温撰《瑞应图》，其馀众品，史注所
载。今详录去取，以为志云。